
# Рөстәм Миңнеханов “ТАНЕКО” да киңәшмә үткәрде

*15.11.2012*Бүген Татарстан Президенты Рөстәм Миңнеханов Түбән Камада “ТАНЕКО” нефть эшкәртү комплексында булды. Аны “Татнефть” ААҖ генераль директоры Шәфәгать Тәхаутдинов, аның беренче урынбасары Наил Маганов, Түбән Кама муниципаль районы башлыгы Айдар Метшин, “ТАНЕКО” генераль директоры Леонид Алехин озатып йөрде.


Рөстәм Миңнеханов гидрокрекинг урнаштыру өчен төзелеш мәйданчыгын карады, бу нефть эшкәртү тирәнлеген арттыру өчен билгеләнгән.


Бүген 1Б эшләтеп җибәрү комплексында төзелеш-монтажлау эшләре тизләтелгән темпта бара. Көн саен производство мәйданчыгында 2500 кеше эшли. Төзелеш объектлары буенча 785 технология җиһазлары белән комплектацияләү каралган.


Бүгенге көндә гомумтөзелеш эшләренең күп өлеше башкарылган.


Рөстәм Миңнеханов нефть эшкәртү заводының гамәлдәге объектларында булды. Аннары ул проект һәм подрядчы оешмалар җитәкчеләре һәм белгечләре белән “ТАНЕКО” төзелешен дәвам итү мәсьәләләре буенча киңәшмә үткәрде.

*"Татар-информ" мәгълүмат агентлыгы*
Рөстәм Миңнеханов “ТАНЕКО” да киңәшмә үткәрде